ระเบียบคณะกรรมการอัยการระเบียบคณะกรรมการอัยการว่าด้วยคณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดพ.ศ. ๒๕๕๔ โดยที่เป็นการสมควรให้มีระเบียบคณะกรรมการอัยการว่าด้วยคณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดอาศัยอำนาจตามความในมาตรา ๓๐ (๘) (๑๐) (๑๑) มาตรา ๓๑ วรรคสองและมาตรา ๑๐๒ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการอัยการจึงออกระเบียบดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการ ว่าด้วยคณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดพ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการอ.ว.ธ. หมายความว่าคณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดอนุกรรมการ หมายความว่าอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดข้อ ๔ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ให้อัยการสูงสุดรักษาการตามระเบียบนี้บรรดาระเบียบ ข้อบังคับ และคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนหมวด ๑คณะอนุกรรมการ ข้อ ๖ ให้มีคณะอนุกรรมการอัยการเกี่ยวกับการดำเนินการทางวินัยและการออกจากราชการของข้าราชการธุรการสำนักงานอัยการสูงสุดเรียกโดยย่อว่า อ.ว.ธ. ประกอบด้วย(๑) รองอัยการสูงสุดหรือผู้ตรวจการอัยการ จำนวน ๑ คน เป็นประธาน(๒) ข้าราชการอัยการซึ่งดำรงตำแหน่งตั้งแต่อัยการพิเศษฝ่ายขึ้นไปจำนวน ๓ คน(๓) ข้าราชการธุรการซึ่งดำรงตำแหน่งไม่ต่ำกว่าประเภทวิชาการระดับชำนาญการพิเศษหรือประเภทอำนวยการ ระดับต้น จำนวน ๒ คน(๔) ผู้ทรงคุณวุฒิด้านกฎหมาย หรือด้านการบริหารงานบุคคลหรือด้านการบริหารและการจัดการซึ่งมิได้เป็นข้าราชการฝ่ายอัยการ จำนวนไม่เกิน ๓ คนให้หัวหน้างานวินัย ฝ่ายการเจ้าหน้าที่ เป็นเลขานุการและให้นิติกรงานวินัย ฝ่ายการเจ้าหน้าที่ซึ่งได้รับการแต่งตั้งจาก อ.ว.ธ. จำนวน ๒คน เป็นผู้ช่วยเลขานุการทั้งนี้ อ.ว.ธ. ตาม (๑) (๒) (๔) ต้องไม่เป็นกรรมการอัยการหมวด ๒หลักเกณฑ์และการแต่งตั้ง ข้อ ๗ ให้ ก.อ.แต่งตั้ง อ.ว.ธ. ตามข้อ ๖การแต่งตั้งอนุกรรมการตามข้อ ๖ให้อัยการสูงสุดเสนอรายชื่อบุคคลที่เห็นสมควรจำนวนสองเท่าของอนุกรรมการที่จะต้องแต่งตั้งต่อก.อ. เพื่อพิจารณาเลือกบุคคลที่เหมาะสมและแต่งตั้งต่อไปข้อ ๘ ให้อนุกรรมการที่ได้รับแต่งตั้งตามข้อ๗ เข้ารับหน้าที่ตั้งแต่วันที่ได้รับการแต่งตั้งเป็นต้นไปข้อ ๙ อนุกรรมการซึ่งได้รับแต่งตั้งตามข้อ ๗มีวาระอยู่ในตำแหน่งคราวละสองปี อนุกรรมการซึ่งพ้นจากตำแหน่งตามวาระอาจได้รับแต่งตั้งใหม่ได้แต่จะดำรงตำแหน่งเกินสองวาระติดต่อกันไม่ได้ในกรณีที่ อ.ว.ธ. พ้นจากตำแหน่งเพราะครบวาระให้คงทำหน้าที่เท่าที่จำเป็นต่อไปจนกว่า อ.ว.ธ. คณะใหม่เข้ารับหน้าที่ข้อ ๑๐ นอกจากการพ้นจากตำแหน่งตามวาระตามข้อ๙ ให้อนุกรรมการพ้นจากตำแหน่งเมื่อ(๑) ตาย(๒) ลาออก(๓) กระทำผิดวินัยนับแต่วันที่มีคำสั่งลงโทษทางวินัย(๔) มีลักษณะต้องห้ามตามข้อ ๖ วรรคสาม(๕) ถูกถอดถอนจากตำแหน่งตามข้อ ๑๑(๖) มีเหตุตามข้อ ๑๒ข้อ ๑๑ ให้ ก.อ.มีอำนาจถอดถอนอนุกรรมการออกจากตำแหน่งได้ในกรณีดังนี้(๑) มีพฤติการณ์ไม่เหมาะสมในการปฏิบัติหน้าที่อนุกรรมการ(๒) ปฏิบัติหน้าที่ส่อไปในทางทุจริตต่อหน้าที่หรือจงใจใช้อำนาจหน้าที่ขัดต่อบทบัญญัติแห่งกฎหมายระเบียบข้อบังคับ คุณธรรมและจริยธรรม หรือ(๓) กระทำการอันมีมูลเป็นความผิดวินัย ถูกกล่าวหาหรือกรณีเป็นที่สงสัยว่ากระทำผิดทางวินัยในการพิจารณาถอดถอนตามวรรคหนึ่งให้ผู้ที่ถูกพิจารณาถอดถอนมีสิทธิเข้าชี้แจงข้อเท็จจริงต่อ ก.อ.ในระหว่างการพิจารณาถอดถอนตามวรรคสองผู้นั้นจะปฏิบัติหน้าที่ต่อไปไม่ได้ข้อ ๑๒ ในกรณีที่ ก.อ.เห็นว่ามีเหตุผลและความจำเป็น เพื่อประโยชน์ในการปฏิบัติหน้าที่ของ อ.ว.ธ. ให้ก.อ. พิจารณาให้อนุกรรมการพ้นจากตำแหน่งได้ในกรณีดังนี้(๑) ไม่สามารถปฏิบัติหน้าที่ได้(๒) ได้รับการแต่งตั้งโยกย้ายอันเป็นอุปสรรคต่อการปฏิบัติหน้าที่(๓) ขาดการประชุมติดต่อกันเกินกว่า ๓ ครั้ง(๔) เหตุอื่นใดตามที่ ก.อ. เห็นสมควรข้อ ๑๓ ในกรณีที่ตำแหน่งอนุกรรมการว่างลงถ้ายังมีอนุกรรมการพอที่จะเป็นองค์ประชุม ให้ อ.ว.ธ. ที่เหลืออยู่ดำเนินการตามอำนาจและหน้าที่ต่อไปได้ข้อ ๑๔ ในการแต่งตั้งอนุกรรมการแทนตำแหน่งที่ว่างลงก่อนครบวาระให้นำความในข้อ ๗ และข้อ ๘ มาใช้บังคับโดยอนุโลม และให้ผู้ซึ่งได้รับแต่งตั้งอยู่ในตำแหน่งได้เท่ากับวาระที่เหลืออยู่ของผู้ซึ่งตนแทนอนุกรรมการที่ดำรงตำแหน่งแทนตามวรรคหนึ่ง หากมีวาระเหลืออยู่ไม่ถึง ๑ปี ไม่ให้นับเป็นวาระการดำรงตำแหน่งตามข้อ ๙หมวด ๓อำนาจและหน้าที่ ข้อ ๑๕ ให้ อ.ว.ธ.ทำหน้าที่ในการดำเนินการทางวินัยและการออกจากราชการของข้าราชการธุรการตามระเบียบคณะกรรมการอัยการว่าด้วยการบริหารงานบุคคลของข้าราชการธุรการสำนักงานอัยการสูงสุดทั้งนี้ไม่รวมถึงการร้องทุกข์และการอุทธรณ์นอกจากการปฏิบัติหน้าที่ตามระเบียบนี้ อ.ว.ธ.อาจปฏิบัติหน้าที่อื่นได้ตามที่สำนักงานอัยการสูงสุดมอบหมายข้อ ๑๖ การประชุมอ.ว.ธ. ต้องมีอนุกรรมการมาประชุมอย่างน้อยกึ่งหนึ่งจึงจะเป็นองค์ประชุมถ้าประธาน อ.ว.ธ.ไม่มาประชุมหรือไม่อาจปฏิบัติหน้าที่ได้ให้อนุกรรมการในที่ประชุมเลือกอนุกรรมการคนหนึ่งเป็นประธานในที่ประชุมให้นำระเบียบคณะกรรมการอัยการว่าด้วยการประชุมและการลงมติมาใช้บังคับโดยอนุโลมเท่าที่ไม่ขัดหรือแย้งกับระเบียบนี้ข้อ ๑๗ เมื่อ อ.ว.ธ. มีมติเกี่ยวกับการดำเนินการทางวินัยหรือการออกจากราชการแล้วให้ประธาน อ.ว.ธ. รายงานให้ ก.อ. ทราบและให้สำนักงานอัยการสูงสุดดำเนินการออกคำสั่งหรือปฏิบัติตามมติของ อ.ว.ธ.ข้อ ๑๘ เบี้ยประชุมหรืออัตราค่าตอบแทนของอนุกรรมการเลขานุการ และผู้ช่วยเลขานุการให้เป็นไปตามระเบียบคณะกรรมการอัยการว่าด้วยเบี้ยประชุมกรรมการอนุกรรมการและค่าตอบแทนบุคคลหรือคณะบุคคลประกาศณ วันที่ ๓๑ สิงหาคม พ.ศ. ๒๕๕๔จุลสิงห์วสันตสิงห์อัยการสูงสุดประธานคณะกรรมการอัยการปริยานุช/ผู้จัดทำ๖ กันยายน ๒๕๕๔ณัฐวดี/ตรวจ๖ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนที่ ๖๖ ก/หน้า ๓/๒ กันยายน ๒๕๕๔